প্রধানমন্ত্রীর জন্য ‘কৃত্রিম’ যমুনা ঘাট, ছট ভক্তদের প্রতারণা বিজেপির, অভিযোগ আপের

ওয়েবডেস্ক- বিহারে আসন্ন ভোটের (Bihar Election) আবহে রাজ্য রাজনীতিতে চাঞ্চল্য ছড়াল যমুনা নদীকে (Yamuna River) ঘিরে, তাও আবার ছট পুজোর ঠিক আগে। মোদি সরকারের (Modi Government) বিরুদ্ধে মারাত্মক অভিযোগ তুলেছে আপ নেতৃত্ব। আপের (AAP) দাবি, ছটের ঠিক আগে প্রধানমন্ত্রীর জন্য আলাদা একটি কৃত্রিম ঘাট তৈরি করা হয়েছে। যার জল স্বচ্ছ, পরিষ্কার। এই ঘাটকে সামনে রেখে বিহারবাসীর সঙ্গে প্রতারণা করা হচ্ছে বলে অভিযোগ তুললেন আম আদমি পার্টির দিল্লির ইউনিটের সভাপতি সৌরভ ভরদ্বাজ (AAP’s Delhi unit president, Saurabh Bharadwaj)।

বিহার নির্বাচনের আগেই যমুনাকে সামনে রেখে ফের উত্তপ্ত হতে চলেছে নির্বাচনী ময়দান। আপের অভিযোগ, বিহারবাসীকে যমুনা পরিষ্কার জল দেখানো হচ্ছে। আসলে এই সবই মিথ্যা। কিছুই করেনি মোদি সরকার।

রবিবার আপ নেতা সৌরভ বলেন, বিজেপি প্রধানমন্ত্রীর মোদির জন্য একটি আলাদা করে ঘাট তৈরি করেছে। যে জল স্বচ্ছ, ফিল্টারযুক্ত। আর এই সময় বিহারবাসীর জন্য বরাদ্দ যমুনার দূষিত জল। এইভাবে দিল্লির মোদির সরকার বিহারবাসীর সঙ্গে প্রতারণা করছে। ছটপুজোয় ভক্তরা যমুনার দূষিত জলই ব্যবহার করতে বাধ্য করা হচ্ছে। আর প্রধানমন্ত্রীর যে ঘাট তৈরি করা হচ্ছে, সেটা পরিষ্কার। সেই পরিস্রুত জল দেখিয়েই বিহারবাসীকে বোকা বানিয়ে ভোট বাক্সে ফায়দা তোলার চেষ্টা বিজেপির।

আপ নেতা সৌরভ ভরদ্বাজ

রবিবার আপের দিল্লি ইউনিটের সভাপতি সৌরভ ভরদ্বাজ একটি সাংবাদিক বৈঠক করেন। সেই বৈঠক থেকেই, সৌরভের এই অভিযোগ, আইএসবিটির কাছে বাসুদেব ঘাটে একটি ‘কৃত্রিম যমুনা” (fake Yamuna) তৈরি করা হয়েছে।  প্রধানমন্ত্রীর আচার অনুষ্ঠানের সময় তার নিরাপত্তা নিশ্চিত করার জন্য এই কৃত্রিম চ্যানেলটি গোপনে ওয়াজিরাবাদ জল শোধনাগার থেকে ফিল্টার করা জল দিয়ে ভরা হয়। নির্বাচনের আগে বিহারবাসীকে এইভাবেই বোকা বানানো হচ্ছে।

আরও পড়ুন-  ভোটের মুখে ১১ নেতাকে বহিষ্কার করলেন নীতীশ কুমার! কিন্তু কেন?

আপ নেতা দিল্লির দূষণ নিয়ন্ত্রণ কমিটির (ডিপিসিসি) একটি প্রতিবেদনের তুলে ধরে বলেন, যেখানে বলা হয়েছে যে যমুনার জল দূষিত এবং গুরুতর রোগের কারণ হতে পারে। তার পরেও সাধারণ মানুষ বিশেষ করে পূর্বাঞ্চলীয় সম্প্রদায়ের ভক্তদের ওই দূষিত জলই ব্যবহার করতে হচ্ছে। যমুনার জল পরিষ্কার করব বলে, বিজেপি খালি ভণ্ডামি করে চলেছে। তিনি দাবি করেন যে বিজেপি নেতা এবং বর্তমান জলমন্ত্রী প্রবেশ ভার্মা, যিনি পূর্বে AAP-এর আমলে একটি নির্দিষ্ট ডিফোমিং রাসায়নিকের সমালোচনা করে সেটিকে ‘বিষ’ বলেছিলেন, এখন সেই তাকেই নদী থেকে ফেনা অপসারণের জন্য রাসায়নিক ব্যবহার করছেন। সৌরভ ভরদ্বাজের আরও অভিযোগ, কর্মীদের ভোর ৫ টার মধ্যে রাসায়নিক স্প্রে করার নির্দেশ দেওয়া আছে, যাতে জনসাধারণের কাছ থেকে ফেনা লুকানো যায়।

একের পর এক তোপ দেখে আপ নেতা সৌরভ ভরদ্বাজ বলেন, যমুনা নদী পরিষ্কার এই ধারণা মানুষের মনে তৈরি করার জন্য বিজেপি শাসিত দিল্লি সরকার হথনিকুন্ড ব্যারেজ থেকে জল সরিয়ে নিয়েছে, যা সাধারণত উত্তর প্রদেশের কৃষকদের কাছে যায়।  যার ফলে যমুনার দূষণ কমানো হয়েছে বলে দেখানো হচ্ছে, কিন্তু বাস্তবে দূষণ কমানো হয়নি।

সৌরভে দাবি, যমুনা জল নিরাপদ প্রমাণ করার জন্য তিনি দিল্লির মুখ্যমন্ত্রী রেখা গুপ্তা ও অন্যান্য বিজেপি নেতাদের মিডিয়ার সামনে পান করার চ্যালেঞ্জ দিয়েছিলেন, কিন্তু কেউই সেই চ্যালেঞ্জ গ্রহণ করার সাহস দেখাননি।

সৌরভে সওয়াল যারা রাজনীতির জন্য ‘ছঠি মাইয়াকে (Chhathi Maiya) প্রতারণা করতে পারে’ তাদের বিশ্বাস করা যায় না।

দেখুন আরও খবর-